proxectonos/corpus_dominio_legal_administrativo_tmp huggingface dataset:
CORRECCIÓN de erros. Resolución do 28 de maio de 2013, da Dirección de Augas de Galicia, pola que se dá publicidade aos convenios de colaboración subscritos por esta entidade pública no primeiro cuadrimestre do ano 2013.
Augas de Galicia — III. Outras disposicións — 27/06/2013

Advertido erro na citada resolución publicada no Diario Oficial de Galicia nº 115, do 18 de xuño de 2013, páxina 23515, cómpre realizar a seguinte corrección:
Na táboa que inclúe o anexo á resolución debe engadirse unha nova fila, cos seguintes datos:
RESOLUCIÓN do 17 de xuño de 2013 pola que se ordena a publicación do Acordo do Consello da Xunta de Galicia do 13 de xuño de 2013, polo que se declaran festas de Galicia de interese turístico a Feira Franca de Pontevedra, a Romaría da Tortilla de Laro e a Festa da Pescada do Pincho de Celeiro.
Axencia Turismo de Galicia — III. Outras disposicións — 25/06/2013

En cumprimento do disposto no artigo 28 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, esta dirección dispón que se publique no
Diario Oficial de Galicia
o acordo adoptado polo Consello da Xunta na súa reunión do 13 de xuño de 2013 que a seguir se transcribe:
Declarar festas de Galicia de interese turístico, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, as seguintes:
– Feira Franca, que se celebra a primeira fin de semana de setembro no concello de Pontevedra.
– Romaría da Tortilla de Laro, que se celebra o primeiro venres do mes de agosto no concello de Silleda (Pontevedra).
– Festa da Pescada do Pincho de Celeiro, que se celebra a fin de semana anterior ás celebracións do 25 de xullo no concello de Viveiro (Lugo).
Santiago de Compostela, 17 de xuño de 2013
RESOLUCIÓN do 12 de xuño de 2013 pola que se lles dá publicidade aos beneficiarios das axudas concedidas polo Instituto Galego de Promoción Económica (Igape) durante o primeiro trimestre de 2013.
Instituto Galego de Promoción Económica — III. Outras disposicións — 25/06/2013

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, o Igape publicará as subvencións concedidas conforme as bases reguladoras das axudas do Igape no
Diario Oficial de Galicia
, expresando beneficiario, finalidade, contía e aplicación orzamentaria.
Os beneficiarios estarán suxeitos ás normas de información e publicidade que establece o Regulamento (CE) nº 1828/2006, da Comisión, do 8 de decembro de 2006, que fixa as normas de desenvolvemento para o Regulamento (CE) nº 1083/2006 do Consello, do 11 de xullo de 2006, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
En virtude do exposto anteriormente,
Único. Dar publicidade á relación de beneficiarios das axudas concedidas polo Igape durante o primeiro trimestre de 2013, que figura como anexo.
Santiago de Compostela, 12 de xuño de 2013
Norma reguladora:
Resolución do 4 de abril de 2012 (DOG nº 77, do 23 de abril), pola que se convocan para o exercicio 2012, en réxime de concorrencia competitiva, as axudas do Igape ao programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional, conforme as bases reguladoras publicadas mediante Resolución do 21 de maio de 2010 (DOG núm. 100, do 28 de maio) e modificadas mediante a Resolución do 22 de marzo de 2012 (DOG núm. 64, do 2 de abril).
Finalidade:
Incrementar a capacidade innovadora das pemes como medio para aumentar a súa competitividade, contribuír ao seu crecemento sustentable e, en consecuencia, favorecer o emprego e a xeración de riqueza.
Aplicación orzamentaria:
Estas axudas serán financiadas con cargo ás aplicacións orzamentarias 08.A1-741A-7702, 08.A1-741A-7812 e 08.A1-741A-7452 dos orzamentos do Instituto Galego de Promoción Económica.
Este programa de apoio está cofinanciado nun 80%, de acordo coa Decisión C(2012)1621 da Comisión Europea, do 27 de marzo de 2012, que modifica a Decisión C(2007)6079 pola que se adopta o Programa operativo de intervención comunitaria do Fondo Europeo de Desenvolvemento Rexional no marco do obxectivo de converxencia na Comunidade Autónoma de Galicia en España, polo Fondo Europeo de Desenvolvemento Rexional, no tramo da Administración Xeral do Estado do Programa operativo Galicia 2007/2013, que corresponde ao eixe E2, tema prioritario 09, actuación Programa Innoempresa; ou ben, dependendo do orzamento dispoñible para a súa execución, polo tramo da Administración autonómica do Programa operativo Galicia 2007/2013, que corresponde ao eixe E2, tema prioritario 09, actuación 5.
DECRETO 170/2013, do 28 de novembro, polo que se dispón que cese José Norberto Uzal Tresandí como director xeral de Administración Local.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 29/11/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, vista a solicitude de cesamento presentada, por motivos persoais, o pasado 22 de novembro polo director xeral de Administración Local, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e oito de novembro de dous mil trece,
Que cese, por petición propia, José Norberto Uzal Tresandí, como director xeral de Administración Local, agradecéndolle os servizos prestados.
O cesamento terá efectos do día 25 de novembro de 2013.
Santiago de Compostela, vinte e oito de novembro de dous mil trece
DECRETO 96/2013, do 13 de xuño, polo que se aproba o cambio de titularidade da estrada provincial EP-8704 Catoira-Estación a prol do Concello de Catoira.
Consellería de Medio Ambiente, Territorio e Infraestruturas — III. Outras disposicións — 26/06/2013

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas e logo de acordo entre as administracións afectadas.
Por outra parte, a citada lei de estradas dispón, no artigo 54, que as estradas autonómicas ou provinciais ou os treitos determinados delas nos que a circulación adquira características urbanas, se lles entregarán aos respectivos concellos. O expediente promoverase por proposta do concello ou da Administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
O Concello de Catoira solicita á Deputación Provincial de Pontevedra o cambio de titularidade da estrada provincial EP-8704 Catoira-Estación de 675 metros, xa que adquiriu características netamente urbanas.
O Pleno da Deputación Provincial de Pontevedra acordou, na sesión ordinaria do día 24.2.2012, o cambio de titularidade da estrada provincial EP-8704 Catoira-Estación a prol do Concello de Catoira.
De conformidade co anteriormente exposto, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día trece de xuño de dous mil trece,
Artigo 1
Apróbase o cambio de titularidade a prol do Concello de Catoira da estrada provincial EP-8704 Catoira-Estación de 675 metros de lonxitude.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, as entidades locais no marco das súas competencias e de acordo cos correspondentes plans de estradas, o Concello de Catoira deberá incorporar ao seu plan de estradas a vía ao que se refire este decreto.
Artigo 3
A entrega da vía formalizarase, no prazo de dous meses seguintes á publicación deste decreto no
Diario Oficial de Galicia
, mediante a sinatura da correspondente acta de entrega.
Artigo 4
Corresponderanlle ao Concello de Catoira, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puidese corresponderlle como nova Administración titular da estrada.
Disposición derradeira
O presente decreto producirá efectos desde o día seguinte á súa publicación no
Diario Oficial de Galicia
.
Santiago de Compostela, trece de xuño de dous mil trece
DECRETO 97/2013, do 13 de xuño, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de construción: mellora de intersección no p.q. 3+530, na AC-151, no Concello de Vilarmaior (clave: AC/10/219.06).
Consellería de Medio Ambiente, Territorio e Infraestruturas — III. Outras disposicións — 26/06/2013

Con data do 27 de agosto de 2012, a directora da Axencia Galega de Infraestruturas resolveu aprobar o proxecto de construción: mellora de intersección no p.q. 3+530, na AC-151, no Concello de Vilarmaior (Clave: AC/10/219.06).
O mencionado proxecto ten por obxecto a mellora da intersección situada na contorna do p.q. 3+530 da estrada AC-151, co obxecto de garantir a seguridade para os usuarios desa vía, e así evitar riscos innecesarios para os veciños.
Formúlase un desprazamento do punto de conexión, xa que o actual está situado nunha zona de pouca visibilidade. Así, proponse construír unha variante do trazado actual, desprazando o punto de encontro coa AC-151, trasladándoo ata o p.q. 3+590. Ademais, co fin de mellorar a visibilidade na nova conexión, procederase ao acondicionamento do noiro situado na marxe esquerda, diminuíndo a súa inclinación de xeito que non supoña un obstáculo para a visibilidade.
A situación existente obriga unha inmediata actuación dos poderes públicos para facer fronte aos problemas de seguridade viaria na zona da AC-151. De aí a necesidade de proceder de xeito inmediato á execución do proxecto de referencia e, consecuentemente, a unha urxente ocupación dos bens e dereitos necesarios, os cales aparecen recollidos e valorados no citado proxecto.
De conformidade co artigo 16 da Lei 4/1994, do 14 de setembro, de estradas de Galicia, a aprobación dos proxectos de estradas de titularidade autonómica implicará a declaración de utilidade pública e a necesidade de ocupación dos bens e de adquisición dos dereitos correspondentes aos fins de expropiación, de ocupación temporal ou de imposición ou modificación de servidumes.
A competencia para declarar a urxente ocupación correspóndelle ao Consello da Xunta de Galicia a teor do previsto no artigo segundo do Decreto 156/1982, do 15 de decembro, sobre asunción de transferencias en materia de estradas.
Na súa virtude, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta de Galicia na súa xuntanza do día trece de xuño de dous mil trece,
Artigo único. Declarar a utilidade pública e a urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción: mellora de intersección no p.q. 3+530, na AC-151, no Concello de Vilarmaior (Clave: AC/10/219.06).
Santiago de Compostela, trece de xuño de dous mil trece
RESOLUCIÓN do 11 de xuño de 2013, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 21 de agosto de 2012 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio como medida de fomento do emprego de persoas con discapacidade no mercado ordinario de traballo, cofinanciados polo Fondo Social Europeo, e se procede á súa convocatoria para o ano 2012 (Diario Oficial de Galicia número 162, do 27 de agosto de 2012).
Consellería de Traballo e Benestar — III. Outras disposicións — 26/06/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322C.470.1, 12.04.322C.472.6 e 12.04.322C.481.0 ao abeiro da Orde do 21 de agosto de 2012 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio, como medida de fomento do emprego de persoas con discapacidade no mercado ordinario de traballo, cofinanciados polo Fondo Social Europeo, e se procede á súa convocatoria para o ano 2012.
Estas subvencións son cofinanciables polo Fondo Social Europeo nunha porcentaxe do 80 por cento, no eixo 2, tema prioritario 71, a través do Programa operativo do Fondo Social Europeo de Galicia 2007-2013 no marco de converxencia CCI 2007 ES 051 PO 004, aprobado pola decisión da Comisión Europea C (2007) 6733, do 18 de decembro.
Convocatoria: Orde do 21 de agosto de 2012 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio como medida de fomento do emprego de persoas con discapacidade no mercado ordinario de traballo, cofinanciados polo Fondo Social Europeo, e se procede á súa convocatoria para o ano 2012 (Diario Oficial de Galicia número 162, do 27 de agosto de 2012).
Santiago de Compostela, 11 de xuño de 2013
RESOLUCIÓN do 11 de xuño de 2013, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 31 agosto de 2012 pola que se establecen as bases reguladoras da subvención do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia, e se procede á súa convocatoria para o período do 1 de xullo de 2012 ata o 30 de novembro de 2012, dentro do Programa para a promoción da integración laboral das persoas con discapacidade en centros especiais de emprego (Diario Oficial de Galicia número 171, do 7 de setembro de 2012).
Consellería de Traballo e Benestar — III. Outras disposicións — 26/06/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia.
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 12.04.322C.470.1 ao abeiro da Orde do 31 agosto de 2012 pola que se establecen as bases reguladoras da subvención do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia, e se procede á súa convocatoria para o período do 1 de xullo de 2012 ata o 30 de novembro de 2012, dentro do Programa para a promoción da integración laboral das persoas con discapacidade en centros especiais de emprego.
Convocatoria: Orde do 31 agosto de 2012 pola que se establecen as bases reguladoras da subvención do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia, e se procede á súa convocatoria para o período do 1 de xullo de 2012 ata o 30 de novembro de 2012, dentro do Programa para a promoción da integración laboral das persoas con discapacidade en centros especiais de emprego (
Diario Oficial de Galicia
número 171, do 7 de setembro de 2012).
Santiago de Compostela, 11 de xuño de 2013
RESOLUCIÓN do 11 de xuño de 2013, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 27 de febreiro de 2012 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego e se procede á súa convocatoria para o ano 2012 (Diario Oficial de Galicia número 49, do 9 de marzo).
Consellería de Traballo e Benestar — III. Outras disposicións — 26/06/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 12.04.322C.470.1 e 12.04.322C.481.0 ao abeiro da Orde do 21 de febreiro de 2011 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, modificada pola Orde do 13 de xuño de 2012 (
Diario Oficial de Galicia
número 114, do 15 de xuño).
O programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, regulado no anexo B desta Orde é cofinanciable polo Fondo Social Europeo, nunha porcentaxe do 80 %, no eixe 2, tema prioritario 71, a través do Programa operativo do Fondo Social Europeo de Galicia 2007-2013 no marco de converxencia, número CCI 2007 ES 051 PO004, aprobado pola Decisión da Comisión Europea C (2007) 6733, do 18 de decembro de 2007.
Convocatoria: Orde do 27 de febreiro de 2012 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego e se procede á súa convocatoria para o ano 2012 (
Diario Oficial de Galicia
número 49, do 9 de marzo), modificada pola Orde de 13 de xuño de 2012 (
Diario Oficial de Galicia
número 114, do 15 de xuño).
Santiago de Compostela, 11 de xuño de 2013
ANEXO B
RESOLUCIÓN do 11 de xuño de 2013, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 11 outubro de 2011 pola que se establecen as bases reguladoras da subvención do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia, e se procede á súa convocatoria para o período do último trimestre do ano 2011 e do primeiro semestre do ano 2012, dentro do Programa para a promoción da integración laboral das persoas con discapacidade en centros especiais de emprego (Diario Oficial de Galicia número 199, do 18 de outubro de 2011).
Consellería de Traballo e Benestar — III. Outras disposicións — 26/06/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.04.322C.470.1 ao abeiro da Orde do 11 outubro de 2011 pola que se establecen as bases reguladoras da subvención do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia, e se procede á súa convocatoria para o período do último trimestre do ano 2011 e do primeiro semestre do ano 2012, dentro do Programa para a promoción da integración laboral das persoas con discapacidade en centros especiais de emprego.
Convocatoria: Orde do 11 de outubro de 2011 pola que se establecen as bases reguladoras da subvención do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia, e se procede á súa convocatoria para o período do último trimestre do ano 2011 e do primeiro semestre do ano 2012, dentro do Programa para a promoción da integración laboral das persoas con discapacidade en centros especiais de emprego (Diario Oficial de Galicia número 199, do 18 de outubro de 2011).
Santiago de Compostela, 11 de xuño de 2013
CORRECCIÓN de erros. Resolución do 12 de novembro de 2013, da Dirección Xeral de Desenvolvemento Pesqueiro, pola que se aproba o baremo para obter o permiso de explotación para o marisqueo a pé.
Consellería do Medio Rural e do Mar — III. Outras disposicións — 29/11/2013

Advertido erro na Resolución do 12 de novembro de 2013, publicado no DOG núm. 223, do 21 de novembro de 2013, pola que se aproba o baremo para obter o permiso de explotación para o marisqueo a pé, faise a oportuna corrección:
Na páxina 45.105, no anexo II, Recoñecemento de actividades formativas como mérito no baremo.
Onde di: «i) Prevención de riscos laborais no sector pesqueiro».
Debe dicir: «i) Prevención de riscos laborais no sector do marisqueo a pé».
ORDE do 22 de novembro de 2013 pola que se fai pública a ampliación da dotación orzamentaria para a concesión das axudas establecidas na Orde do 28 de maio de 2013 pola que se establecen as bases reguladoras do programa de incentivos á contratación das persoas traballadoras, cofinanciado polo Fondo Social Europeo, e se procede á súa convocatoria para o ano 2013.
Consellería de Traballo e Benestar — III. Outras disposicións — 29/11/2013

A Orde do 28 de maio de 2013 da Consellería de Traballo e Benestar pola que se establecen as bases reguladoras do programa de incentivos á contratación das persoas traballadoras, cofinanciado polo Fondo Social Europeo, e se procede a súa convocatoria para o ano 2013 (DOG núm. 107, do 6 de xuño), establece na súa disposición adicional terceira, na cal se recollen os créditos que financian a orde, que estes importes poderán ser obxecto de modificación como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións, correspondentes ao programa operativo do Fondo Social Europeo de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007 que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da orde que se cita nesta disposición, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
Artigo 1
Amplíase o importe total das axudas que se van conceder ao abeiro da Orde do 28 de maio de 2013 pola que se establecen as bases reguladoras do programa de incentivos á contratación das persoas traballadoras, cofinanciado polo Fondo Social Europeo, e se procede a súa convocatoria para o ano 2013 (DOG nº 107, do 6 de xuño), correspondente ao programa operativo do Fondo Social Europeo de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007.
Artigo 2
O incremento da dotación será nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2013:
11.02. 322C 472.1 2010 00 769: 1.000,00 €.
11.02. 322C 472.1 2011 00 608: 3.000,00 €.
11.02. 322C 472.1 2012 00 589: 107.488,95 €.
11.02. 322C 472.3 2012 00 590: 97.812,00 €.
11.02. 322C 472.1 2013 00 535: 1.400.000,00 €.
11.02. 322C 472.3 2013 00 536: 1.445.000,00 €.
Artigo 3
Estas modificacións non afectan o prazo establecido na referida orde para a presentación de solicitudes.
Disposición derradeira única
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 22 de novembro de 2013
RESOLUCIÓN do 15 de outubro de 2013, da Secretaría Xeral do Mar, pola que se dá publicidade ás axudas concedidas ao abeiro da Orde do 25 de marzo de 2013 pola que se establece a convocatoria para o ano 2013 e se determina o seu importe global máximo para a concesión, en réxime de concorrencia competitiva, de axudas a proxectos colectivos de acondicionamento mariño e rexeneración, financiadas polo FEP, que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos (Diario Oficial de Galicia número 67, do 8 de abril).
Consellería do Medio Rural e do Mar — III. Outras disposicións — 29/11/2013

O artigo 26 da orde reguladora dispón que as resolucións de concesión serán obxecto de publicación de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega.
En consecuencia,
Ordenar a publicación no
Diario Oficial de Galicia
das axudas concedidas con cargo á Orde do 25 de marzo de 2013 pola que se establece a convocatoria para o ano 2013 e se determina o seu importe global máximo para a concesión, en réxime de concorrencia competitiva, de axudas a proxectos colectivos de acondicionamento mariño e rexeneración, financiadas polo FEP, que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos (gasto cofinanciado polo Fondo Europeo de Pesca-FEP nun 75 %), que figuran como anexo nesta resolución.
Santiago de Compostela, 15 de outubro de 2013
1. Finalidade: acondicionamento mariño e rexeneración que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos.
2. Partida orzamentaria: 12.31.723A.770.1 (código de proxecto 201100802) cofinanciada polo Fondo Europeo de Pesca.
3. Beneficiarios e axudas concedidas:
RESOLUCIÓN do 25 de novembro de 2013, da Secretaría Xeral de Medios, pola que se lles dá publicidade aos beneficiarios das axudas concedidas ás empresas xornalísticas e de radiodifusión.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/11/2013

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 19 da Resolución do 16 de maio de 2012, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión, procédese á publicación no anexo das empresas beneficiarias cunha contía igual ou superior a 3.000 €; as de importe inferior publícanse no taboleiro de anuncios da Secretaría Xeral de Medios.
Estas axudas fináncianse con cargo ás aplicacións orzamentarias 04.20.151A.470.1 e 04.20.461A.470.1 dos orzamentos xerais da Comunidade Autónoma de Galicia para o ano 2013.
O que se fai público para xeral coñecemento.
Santiago de Compostela, 25 de novembro de 2013
RESOLUCIÓN do 22 de novembro de 2013, da Dirección Xeral da Función Pública, pola que se anuncia a exposición das listaxes definitivas de axudas aprobadas e denegadas dos criterios de repartición do fondo de acción social do exercicio económico 2012, relativos á axuda para a atención de persoas discapacitadas para o persoal da Administración da Xunta de Galicia.
Consellería de Facenda — III. Outras disposicións — 29/11/2013

De conformidade co establecido na norma 7.3 dos criterios de repartición do fondo de acción social para o exercicio económico do ano 2012, relativos á axuda para a atención de persoas discapacitadas, aprobados polo Consello da Xunta de Galicia do 21 de marzo de 2013 e publicados pola Resolución da Dirección Xeral da Función Pública do 1 de abril de 2013 (DOG número 68, do 9 de abril), o anuncio de exposición das listaxes definitivas de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos o de saúde protexidos pola Lei orgánica 15/1999, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/das solicitantes ou dos/das causantes das axudas, cómpre realizar a publicación coas limitacións e reservas establecidas no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común.
Dando cumprimento ao prescrito, esta dirección xeral, transcorrido o prazo de alegacións previsto no punto segundo da Resolución do 13 de setembro de 2013 (
Diario Oficial de Galicia
nº 179, do 19 de setembro) e unha vez concluídos os traballos de revisión das reclamacións presentadas,
Primeiro. Publicar no
Diario Oficial de Galicia
, como anexo a esta resolución, a distribución final da concesión das axudas do fondo de acción social do exercicio económico do ano 2012.
Segundo. Facer públicas as listaxes definitivas de axudas aprobadas e denegadas dos criterios de repartición do fondo de acción social do exercicio económico 2012 relativos á axuda para a atención de persoas discapacitadas na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto as persoas solicitantes deberan introducir nos espazos habilitados para o efecto o NIF e mais o código de impresión da súa solicitude.
Segundo. Contra a resolución as persoas interesadas poderán interpor recurso de alzada perante a conselleira de Facenda no prazo dun mes contado desde o día seguinte ao da data de publicación desta resolución no
Diario Oficial de Galicia
, de acordo co previsto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 22 de novembro de 2013
RESOLUCIÓN do 10 de xullo de 2013, da Dirección Xeral de Traballo e Economía Social, pola que se dispón a inscrición no rexistro e a publicación no Diario Oficial de Galicia do acordo entre a Xunta de Galicia e as organización sindicais CIG e CC.OO., relativo á aplicación ao persoal do V Convenio colectivo único do persoal laboral da Xunta de Galicia do réxime de vacacións, permisos e licenzas do persoal funcionario.
Consellería de Traballo e Benestar — III. Outras disposicións — 19/07/2013

Visto o acordo relativo á aplicación ao persoal do V Convenio colectivo único do persoal laboral da Xunta de Galicia do réxime de vacacións, permisos e licenzas do persoal funcionario, subscrito na xuntanza que tivo lugar o 5 de xullo de 2013, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 26 de maio, sobre rexistro e depósito de convenios e acordos colectivos de traballo.
Esta dirección xeral
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 10 de xullo de 2013
En aplicación do disposto no artigo 21.4 do V Convenio colectivo único do persoal laboral da Xunta de Galicia, o pasado 25 de xuño de 2013, na xuntanza entre a Admi-nistración da Xunta de Galicia e o Comité Intercentros do persoal laboral acordouse o seguinte:
1. Aplicar ao persoal laboral da Xunta de Galicia o réxime de vacacións, permisos e licenzas establecido para o persoal funcionario no vixente texto do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia e na Resolución do 12 de marzo do 2013, da Dirección Xeral da Función Pública pola que se ditan instrucións sobre o réxime de vacacións, permisos e licenzas; ou logo de negociación, en normas posteriores que as substitúan.
2. Queda sen efecto o disposto no V Convenio colectivo único para o persoal laboral da Xunta de Galicia sobre o réxime de vacacións, permisos e licenzas, agás o establecido para as vacacións nos suposto de peche do centro de traballo e de ausencia masiva de asistidos, e a determinación da consideración de día inhábil no goce dos vinte e dous días de vacacións do persoal que desenvolva o seu traballo a quendas.
3. Acordar a creación dunha comisión de seguimento, de composición paritaria entre os representantes da Administración da Xunta de Galicia e os representantes das organizacións sindicais presentes no Comité Intercentros do persoal laboral da Xunta de Galicia, encargada de estudar e propoñer as medidas necesarias para a súa resolución.
4. O presente acordo quedará recollido como anexo IV bis do dito convenio colectivo.
CORRECCIÓN de erros. Orde do 5 de xullo de 2013 pola que se establecen as bases reguladoras para a concesión, en réxime de concorrencia competitiva, das axudas para a consolidación e estruturación de unidades de investigación competitivas do Sistema universitario de Galicia, potencialmente cofinanciada polo Fondo Europeo de Desenvolvemento Rexional (Feder) no marco do Programa operativo de Galicia 2007-2013, e se procede á súa convocatoria para o exercicio 2013.
Consellería de Cultura, Educación e Ordenación Universitaria — III. Outras disposicións — 19/07/2013

Advertido un erro na citada orde, publicada no DOG núm. 133, do 15 de xullo de 2013, cómpre efectuar a oportuna corrección:
Engadir ao final da mencionada convocatoria os anexos IV e V, que inclúen respectivamente os formularios de solicitude das modalidades de Grupo de Referencia Competitiva e Grupo de Potencial Crecemento.
ORDE do 5 de xullo de 2013 pola que se resolve a convocatoria de axudas a centros privados concertados para a atención ao alumnado con necesidades específicas de apoio educativo.
Consellería de Cultura, Educación e Ordenación Universitaria — III. Outras disposicións — 19/07/2013

A Consellería de Cultura, Educación e Ordenación Universitaria, por Orde do 11 de febreiro de 2013, DOG do 20 de febreiro, estableceu as bases reguladoras e convocou axudas a centros privados concertados para atender alumnado con necesidades específicas de apoio educativo, naqueles aspectos que non estivesen xa cubertos polo correspondente concerto, desde o día 1 de xaneiro de 2013 ata o remate do prazo límite de xustificación de gastos.
Unha vez rematado o procedemento establecido na convocatoria, cómpre facer pública a relación definitiva de centros beneficiarios destas axudas, de acordo co artigo 6 da devandita orde.
En consecuencia, por proposta da Dirección Xeral de Centros e Recursos Humanos,
Conceder as axudas económicas aos centros privados concertados que se relacionan no anexo desta orde.
Contra esta orde, que pon fin á vía administrativa, poderase interpoñer recurso potestativo de reposición ante esta consellería, no prazo dun mes contado a partir do día seguinte ao da publicación no Diario Oficial de Galicia, de acordo co disposto nos artigos 107.1, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia conforme os artigos 10, 14 e 46.1º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de xullo de 2013
ORDE do 2 de xullo de 2013 pola que se extingue a autorización do centro privado Caixa Galicia, do concello de Monforte de Lemos, por cesamento de actividades docentes.
Consellería de Cultura, Educación e Ordenación Universitaria — III. Outras disposicións — 19/07/2013

A titularidade do centro privado Caixa Galicia, do concello de Monforte de Lemos, solicita a extinción da autorización por cesamento de actividades.
De conformidade co convenio asinado entre a Consellería de Educación e Cultura e a Caixa de Aforros de Galicia o día 20 de marzo de 1984, a Caixa cedeulle á Consellería, para fins exclusivamente educativos, por un período máximo de 30 anos, as instalacións do centro educativo a que se refire a presente orde, suxeito a un réxime especial. Así mesmo, a Consellería nomeou o profesorado do centro educativo.
O expediente tramítase de conformidade co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Extinguir de conformidade co artigo 17.1 do Decreto 133/1995, por cesamento nas súas actividades docentes, por instancia da titularidade do centro, a autorización do centro privado Caixa Galicia, do concello de Monforte de Lemos, código 27014781, con efectos do 31 de agosto de 2013.
Segundo. A presente extinción da autorización dará lugar a correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. As funcionarias do corpo de mestres ao servizo da Comunidade Autónoma de Galicia destinadas no centro a que se refire esta orde, adscribiranse a un novo posto de traballo docente, de conformidade co previsto no Decreto 140/2006, do 31 de agosto, polo que se determinan os criterios de perda de destino definitivo polas funcionarias e funcionarios docentes que prestan servizos nos centros educativos que imparten ensinanzas distintas das universitarias (DOG número 169, do 1 de setembro).
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de xullo de 2013
CORRECCIÓN de erros. Resolución do 26 de febreiro de 2010, da Dirección Xeral de Mobilidade, pola que se aproba o Plan de modernización das concesións de transporte público regular permanente de persoas de uso xeral por estrada de Galicia.
Consellería de Medio Ambiente, Territorio e Infraestruturas — I. Disposicións xerais — 15/07/2013

Advertidos erros na Resolución do 26 de febreiro de 2010, da Dirección Xeral de Mobilidade, pola que se aproba o Plan de modernización das concesións de transporte público regular permanente de persoas de uso xeral por estrada de Galicia, publicada no DOG nº 40, do 1 de marzo de 2010, cómpre facer as seguintes correcións:
– Na páxina 2674, onde di:
Debe dicir:
– Na páxina 2674, onde di:
Debe dicir:
CORRECCIÓN de erros. Decreto 80/2013, do 23 de maio, polo que se dispón o cesamento e o nomeamento de membros do Consello Escolar de Galicia.
Consellería de Cultura, Educación e Ordenación Universitaria — II. Autoridades e persoal — 28/06/2013

Advertidos erros no citado decreto, publicado no
Diario Oficial de Galicia
número 105, do martes 4 de xuño de 2013, segundo o establecido no artigo 105 da Lei 30/1992, do 26 de novembro, de réxime xurídico das administracións públicas e do procedemento administrativo común, cómpre realizar as seguintes correccións:
1. Na páxina 20183, artigo 1, punto 4º, onde di: «Federación do Ensino Privado de Galicia»; debe dicir: «Federación Educación e Xestión de Galicia».
2. Na páxina 20186, artigo 2, punto 3º, onde di: «Federación do Ensino Privado de Galicia»; debe dicir: «Federación Educación e Xestión de Galicia».
RESOLUCIÓN do 21 de xuño de 2013 pola que se dá publicidade á campaña de vixilancia periódica da saúde para o persoal non docente destinado en centros educativos non universitarios dependentes desta consellería.
Consellería de Cultura, Educación e Ordenación Universitaria — III. Outras disposicións — 28/06/2013

De acordo co disposto no artigo 22 da Lei 31/1995, do 8 de novembro, de prevención de riscos laborais, o empresario garantiralles aos traballadores ao seu servizo a vixilancia periódica do seu estado de saúde en función dos riscos inherentes ao traballo.
O Decreto 45/2012, do 19 de xaneiro, polo que se establece a estrutura orgánica da Consellería de Cultura, Educación e Ordenación Universitaria, no seu artigo 6.2.4, atribúelle ao Servizo de Prevención de Riscos Laborais cantas funcións deriven das leis de prevención de riscos laborais e dos seus regulamentos de desenvolvemento.
Con base no antedito, anúnciase esta campaña de vixilancia da saúde, de acordo coas seguintes premisas:
1. Obxecto e ámbito de aplicación.
Prestación do servizo de vixilancia da saúde ao persoal non docente destinado en centros educativos públicos non universitarios, en función dos riscos inherentes ao posto de traballo, conforme o disposto no artigo 22 da Lei de prevención de riscos laborais.
2. Inscrición.
A inscrición previa realizarase no formulario de petición de recoñecemento voluntario que estará dispoñible nas secretarías de todos os centros educativos.
A inscrición debe incluír todos os datos que figuran no formulario. A falta dalgún deles impedirá a tramitación da solicitude.
O prazo de inscrición rematará transcorridos vinte días a partir do día seguinte ao da publicación desta resolución no DOG, agás para o persoal de nova incorporación e o persoal que se incorpore ao traballo tras unha ausencia prolongada por motivos de saúde.
3. Citacións.
A falta de asistencia á cita implicará, agás causa de forza maior debidamente xustificada perante o Servizo de Prevención de Riscos Laborais no prazo de cinco días, que o/a traballador/a renuncia ao recoñecemento médico de forma voluntaria.
4. Resultados e entrega dos informes de vixilancia da saúde.
Os resultados médicos serán subscritos polo facultativo competente, teñen carácter persoal e reservado, e a entrega farase en sobre pechado a cada traballador/a.
Santiago de Compostela, 21 de xuño de 2013
ORDE do 14 de xuño de 2013 pola que se determina a época de perigo alto de incendios.
Consellería do Medio Rural e do Mar — III. Outras disposicións — 28/06/2013

O artigo 9 da Lei 3/2007, do 9 de abril, de prevención e defensa contra os incendios forestais de Galicia, modificada pola Lei 7/2012, do 28 de xuño, de montes de Galicia, establece que, en consideración aos antecedentes e datos históricos sobre o risco de aparición de incendios forestais en Galicia e sobre a incidencia das variables meteorolóxicas no comportamento do lume, a consellería con competencias en materia forestal definirá a época de perigo alto que condicionará a intensidade das medidas que se vaian adoptar para a defensa do territorio de Galicia.
As análises espazo-temporais dos incendios forestais en Galicia nos últimos vinte anos reflicten dúas épocas cun incremento notable da actividade incendiaria que, polo tanto, se deben considerar como épocas de perigo alto de incendios:
Unha época fixa no período estival, que se corresponde normalmente coa campaña de incendios, durante os meses de xullo, agosto e setembro.
Unha época variable, cunha duración aproximada dun mes, que oscila normalmente entre os meses de febreiro, marzo e abril.
Nestas épocas o despregamento de medios de extinción e alerta deberá ser máximo, en función dos índices de risco.
A ampliación como período de perigo alto da época fixa no período estival, así como a declaración como perigo alto da época variable, requiren de mecanismos áxiles e eficaces que permitan dar a coñecer estas circunstancias de modo inmediato aos medios implicados nos traballos de prevención e defensa contra incendios forestais, xa que os índices de risco de incendios e as predicións meteorolóxicas de que se dispón na actualidade só permiten facer previsión fiables como máximo a tres días. Por isto, procede establecer un medio dotado de maior celeridade que permita o coñecemento xeral e a adecuada publicidade da previsión de novos períodos para lles ofrecer maior seguridade e garantías aos cidadáns.
Con base no exposto, e ao abeiro do establecido na Lei 1/1983, do 22 de febreiro, reguladora da Xunta e da súa Presidencia,
Artigo único.
Época de perigo alto de incendios
Decláranse como época de perigo alto de incendios forestais durante o ano 2013 as datas comprendidas entre o 1 de xullo e o 30 de setembro.
Disposición derradeira primeira.
Facultade de desenvolvemento
Facúltase o secretario xeral de Medio Rural e Montes para ditar cantas instrucións sexan precisas para modificar as ditas datas e declarar como perigo alto outras épocas do ano, cando as condicións meteorolóxicas ou outras circunstancias agraven o risco de incendios.
Disposición derradeira segunda.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 14 de xuño de 2013